|  |
| --- |
|  |
| **grb7REPUBLIKA HRVATSKA** |
| PRIMORSKO-GORANSKA ŽUPANIJA |
| **Upravni odjel za zdravstvo** |

UPUTE ZA PRIJAVITELJE

**ZA SUFINANCIRANJE PROGRAMA PRIJEVOZA ONKOLOŠKIH PACIJENTA NA TERAPIJU IZ JEDINICA LOKALNE SAMOUPRAVE S PODRUČJA PRIMORSKO-GORANSKE ŽUPANIJE U 2024. GODINI**

1. TEMELJNI DOKUMENT ZA RASPISIVANJE JAVNOG POZIVA

Pravilnik o općim uvjetima dodjele subvencija i pomoći iz Proračuna Primorsko-goranske županije („Službene novine“ broj 14/13, 6/14, 33/19 i 39/22).

2. PODRUČJE SUFINANCIRANJA

U 2024. godini Primorsko-goranska županija (u daljnjem tekstu: Županija) putem Upravnog odjela za zdravstvo sufinancirati će provedbu programa prijevoza onkoloških pacijenata na terapiju.

**3. CILJ KOJEM PROGRAM MORA DOPRINIJETI**

Cilj mora biti jasno definiran i mjerljiv (npr. broj korisnika/pacijenata kojima će biti pružena usluga organiziranog i besplatnog prijevoza na terapije i povratak s istih).

Cilj programa je olakšati liječenje najtežih pacijenata besplatnim i organiziranim prijevozom sve dok je isto objektivno moguće**.**

4. KORISNIČKA SKUPINA NA KOJU PROGRAM MORA BITI USMJEREN

Onkološki pacijenti na terapiji.

5. PRIHVATLJIVI PRIJAVITELJI

Jedinice lokalne samouprave (gradovi i općine) s područja PGŽ koje nemaju na svom području zdravstvenu ustanovu s onkološkim odjelom.

**6. PRIHVATLJIVE AKTIVNOSTI**

Prihvatljive su aktivnosti vezane uz prijevoz onkoloških pacijenata:

- na terapiju i povratak s terapije sa ili bez pratnje od adrese prebivališta/uobičajenog boravišta do zdravstvene ustanove i povratak sa terapije od zdravstvene ustanove do adrese prebivališta/uobičajenog boravišta.

7. FINANCIJSKI OKVIR

Ukupni iznos raspoloživih sredstava za sufinanciranje: 65.000,00 eura.

8. MAKSIMALNI POSTOTAK SUFINANCIRANJA PO PRIJAVITELJU

Iz Proračuna Županije za 2024. godinu moguće je sufinancirati do 50% troškova provedbe programa.

9. TRAJANJE PROGRAMA

Do 31. 12. 2024. godine.

10. LOKACIJA PROVEDBE PROGRAMA

Prijavljeni program provodi se na  području prihvatljivih jedinica lokalne samouprave.

**11. PRIHVATLJIVI RASHODI PROGRAMA**

Prihvatljivi rashodi programa vezani uz provedbu programa su:

* rashodi za vozača i administratora (plaće i naknade)
* gorivo
* ostali materijalni rashodi (cestarine, tunelarine, trajekt i dr.)

Županija zadržava pravo prihvatiti i samo neke od predloženih troškova ili prihvatiti iste u manjem iznosu od predloženog projektnom prijavom.

12. SADRŽAJ PRIJAVE

Prijava programa mora sadržavati:

1. ispunjen i ovjeren: Obrazac prijave (Prilog 1. ovih Uputa)
2. ispunjen i ovjeren Troškovnik programa (Prilog 2. ovih Uputa)

Obrazac prijave popunjava se elektronički.

Prijava programa mora biti ovjerena pečatom prijavitelja i potpisana od strane odgovorne osobe prijavitelja, u originalu. Ostali dokumenti koji se prilažu uz prijavu mogu biti neovjerene preslike.

13. KRITERIJI ODABIRA

U obzir za odabir mogu doći prijave programa koje su izrađene sukladno uvjetima iz javnog poziva i ovih Uputa, do rasporeda odnosno utroška sredstava osiguranih za sufinanciranje.

14. OBVEZA POSTUPANJA SUKLADNO UPUTAMA I TEKSTU JAVNOG POZIVA

Prijavitelji su obvezni prijedlog programa izraditi sukladno ovim Uputama i tekstu javnog poziva koji su dostupni na službenoj web stranici PGŽ.

Prijava izrađena suprotno navedenom smatrat će se neprihvatljivom prijavom i kao takva će se odbiti, bez ocjenjivanja.

15. VREMENSKI OKVIR POSTUPKA

Odluka o odabiru programa donijet će se u roku od 15 dana od dana isteka roka za dostavu prijava na javni poziv, te će se u roku od osam (8) od donošenja objaviti na službenoj web stranici PGŽ.

Sa svim prijaviteljima kojima su odobrena financijska sredstva Županija će potpisati ugovor o sufinanciranju programa u roku od 15 dana od dana donošenja Odluke o odabiru. Napomena: sa prijaviteljima s kojima Županija već ima zaključen ugovor za 2024. godinu, zakljičiti će se aneks ugovoru.